CELEX: 32014D0008
Language: da
Date: 2013-10-10 00:00:00
Title: 2014/8/EU: Kommissionens gennemførelsesafgørelse af 10. oktober 2013 om ændring af afgørelse 2010/372/EU om anvendelsen af kontrollerede stoffer som proceshjælpestoffer i henhold til artikel 8, stk. 4, i Europa-Parlamentets og Rådets forordning (EF) nr. 1005/2009 (meddelt under nummer C(2013) 6517)

11.1.2014   
            
            
               DA
            
            
               Den Europæiske Unions Tidende
            
            
               L 8/27
            
         KOMMISSIONENS GENNEMFØRELSESAFGØRELSE
   af 10. oktober 2013
   om ændring af afgørelse 2010/372/EU om anvendelsen af kontrollerede stoffer som proceshjælpestoffer i henhold til artikel 8, stk. 4, i Europa-Parlamentets og Rådets forordning (EF) nr. 1005/2009
   (meddelt under nummer C(2013) 6517)
   (Kun den franske, den italienske, den nederlandske, den polske, den portugisiske og den tyske udgave er autentiske)
   (2014/8/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1005/2009 af 16. september 2009 om stoffer, der nedbryder ozonlaget (1), særlig artikel 8, stk. 4, og
   ud fra følgende betragtninger:
   
               (1)
            
            
               I overensstemmelse med EU's ansvar i henhold til afgørelse X/14 og efterfølgende afgørelser vedtaget af parterne i Montrealprotokollen om stoffer, der nedbryder ozonlaget, begrænser artikel 8, stk. 4, i forordning (EF) nr. 1005/2009 mængden af kontrollerede stoffer, der må anvendes som proceshjælpestoffer, til højst 1 083 ton om året og mængden af kontrollerede stoffer, som må udledes i forbindelse med anvendelsen som proceshjælpestoffer, til højst 17 ton om året.
            
         
               (2)
            
            
               Kommissionens afgørelse 2010/372/EU (2) opstiller en liste over virksomheder, som har tilladelse til at anvende kontrollerede stoffer som proceshjælpestoffer, og fastsætter for hver virksomhed, hvilke mængder der maksimalt må anvendes til opfyldning, og hvilke der må udledes.
            
         
               (3)
            
            
               Siden 2010 er to virksomheder (Anwil SA og CUF Quimicos Industriais SA) ophørt med at anvende kontrollerede stoffer som proceshjælpestoffer. En anden virksomhed (Arkema France S.A.) har meddelt de kompetente myndigheder i Frankrig, at der var væsentlige og åbenbare fejl i de udledningsdata, som virksomheden indberettede til Kommissionen for 2007, 2008, 2009, 2010 og 2011, med det resultat, at virksomhedens årlige udledninger var betydeligt undervurderet. Disse oplysninger blev anvendt af Kommissionen som grundlag for beregning af virksomhedens loft som fastsat i bilaget til afgørelse 2010/372/EU, der indeholder en liste over virksomheder og de mængder, hver enkelt virksomhed maksimalt må udlede på årsbasis. De franske myndigheder har undersøgt sagen nærmere og har bekræftet, at der er åbenbare fejl i de indberettede data. Fejlene i de indberettede data, som synes at være utilsigtede, har medført, at der er blevet fastsat et loft for virksomheden, der er væsentligt lavere, end det ville have været, hvis de årlige udledninger var blevet korrekt indberettet. Virksomhedens loft som fastsat i bilaget til afgørelse 2010/372/EU afspejler derfor ikke korrekt dens tidligere årlige udledninger og bør korrigeres.
            
         
               (4)
            
            
               Bilaget til afgørelse 2010/372/EU bør derfor ændres.
            
         
               (5)
            
            
               Det bør også præciseres, at det er muligt at overføre kvoter til opfyldning mellem forskellige stoffer og anvendelser inden for samme virksomhed.
            
         
               (6)
            
            
               Afgørelse 2010/372/EU bør derfor ændres i overensstemmelse hermed.
            
         
               (7)
            
            
               Afgørelse 2010/372/EU er ikke tidsbegrænset, og det kan være hensigtsmæssigt at tage den op til revision, særlig bilaget, i lyset af den fremtidige tekniske udvikling.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 25, stk. 1, i forordning (EF) nr. 1005/2009 —
            
         VEDTAGET DENNE AFGØRELSE:
   Artikel 1
   Afgørelse 2010/372/EU ændres således:
   
               1.
            
            
               Artikel 3, første punktum, affattes således:
               »En virksomhed må helt eller delvist overføre sin kvote til opfyldning, som den har fået tildelt til et eksisterende anlæg som anført i bilaget, uanset hvilket stof der er tale om, eller hvilken anvendelse stoffet blev tildelt for, inden for samme virksomhed til et andet stof eller en anden anvendelse, der er opført i bilaget for den pågældende virksomhed, eller til en af de andre virksomheder, der er anført i bilaget.«
            
         
               2.
            
            
               Bilaget til afgørelse 2010/372/EF erstattes af bilaget til nærværende afgørelse.
            
         Artikel 2
   Denne afgørelse er rettet til følgende virksomheder:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           POLEN
                        
                     
            
               
                           Arkema France SA
                        
                     
                           420 rue d'Estienne D’Orves
                        
                     
                           92705 Colombes Cedex
                        
                     
                           FRANKRIG
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           TYSKLAND
                        
                     
            
               
                           CUF Quimicos Industriais SA
                        
                     
                           Quinta da Indústria Beduído
                        
                     
                           3860-680 Estarreja
                        
                     
                           PORTUGAL
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANKRIG
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           FRANKRIG
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITALIEN
                        
                     
            
               
                           Teijin Aramid BV
                        
                     
                           Oosterhorn 6
                        
                     
                           9930 AD Delfzijl
                        
                     
                           NEDERLANDENE
                        
                     
         
      Udfærdiget i Bruxelles, den 10. oktober 2013.
      
         
            På Kommissionens vegne
         
         Connie HEDEGAARD
         
            Medlem af Kommissionen
         
      
   
   
      (1)  EUT L 286 af 31.10.2009, s. 1.
   
      (2)  EUT L 169 af 3.7.2010, s. 17.
   
      BILAG
      (Dette bilag offentliggøres ikke, da det indeholder fortrolige kommercielle oplysninger.)